paragraph_text: Jesen u New Yorku (eng. Autumn in New York) je američka romantična drama koju je režirala Joan Chen. Glavne uloge u filmu su ostvarili Richard Gere, Winona Ryder i Anthony LaPaglia, a scenarij je napisala Allison Burnett. Radnja filma vrti se oko sredovječnog voditelja restorana koji je ujedno i ženskaroš, a koji se zaljubljuje u mladu ženu koja boluje od teške i neizlječive bolesti.